फैंस बोले- रियल आईडी से आओ बाबा रामदेव
Dhanush, South Superstar, Spotted at Mumbai Airport - Fans Struggle to Recognize Him साउथ के सुपरस्टार धनुष हाल ही में मुंबई एयरपोर्ट पर नजर आए। हालांकि, फैंस के लिए उन्हें एक नजर में पहचान पाना मुश्किल था।
साउथ के सुपरस्टार धनुष हाल ही में मुंबई एयरपोर्ट पर नजर आए। हालांकि, फैंस के लिए उन्हें एक नजर में पहचान पाना मुश्किल था। वजह यह है कि इन दिनों धनुष हैवी बियर्ड लुक अपनाए हुए हैं। सोशल मीडिया पर वायरल हुए उनके इस एयरपोर्ट वीडियो को देखकर फैंस के बड़े ही मजेदार रिस्पॉन्स सामने आए हैं। एक्टर की तुलना योग गुरु बाबा रामदेव से की जा रही है।
यूजर्स बोले- बनने वाली है रामदेव की बायोपिक
सोशल मीडिया पर वायरल वीडियो में यूजर ने कमेंट कर लिखा, ‘अगर कोई बताता नहीं तो पता ही नहीं चलता कि यह धनुष है।’ वहीं एक अन्य यूजर ने कमेंट किया, 'रियल आईडी से आओ रामदेव बाबा।' कई यूजर्स धनुष की तुलना बाबा रामदेव से कर रहे हैं। कुछ तो यह तक कह रहे हैं कि शायद धनुष को रामदेव की बायोपिक के लिए कास्ट किया गया है।
‘कैप्टन मिलर’ की शूटिंग में बिजी हैं धनुष
धनुष इन दिनों अपनी अगली फिल्म ‘कैप्टन मिलर’ की शूटिंग कर रहे हैं। माना जा रहा है कि उन्होंने यह लुक उसी फिल्म के लिए रखा है। 'कैप्टन मिलर' एक तमिल पीरियड एक्शन फिल्म है जिसे अरुन मथेश्वरन डायरेक्ट कर रहे हैं। इसमें धनुष के अलावा प्रियंका अरुल मोहन, शिवा राजकुमार, नस्सर और सुदीप किशन जैसे कलाकार नजर आएंगे।